Kurtina

An kurtina sarong pidaso nin tela o iba pang materyal na ginagamit para lipodan o tahuban an liwanag, air drafts (sa kaso nin sarong shower curtain), tubig. An kurtina man iyo an movable screen o drape sa sarong teatre na nagseseparar kan entablado sa aditorium o backdrop/background.

An mga kurtina parateng nakabitay sa laog kan mga bintana nin sarong edipisyo tanganing olangon an pag - agi nin liwanag. Halimbawa, kun banggi sa pagtabang sa pagturog, o sa pagdulag sa luwas kan edipisyo (pagpondo kan mga tawo sa luwas tanganing maheling sa laog, na sa parate huli sa pribadong mga dahelan. Sa aplikasyon na ini, sinda inaapod man na "draperies." An mga kurtina na nakasabit sa pinto midbid bilang porpières. An kurtina igwa nin manlaenlaen an korte, materyales, kadakulaan, kolor, asin disenyo. Sa parate igwa sinda nin sadiring mga seksyon sa laog kan mga tindahan, mantang an nagkapirang tindahan biyong dusay sa pagpabakal nin mga kurtina.

An mga kurtina nagkakalaenlaen segun sa kalinigan, pagluya nin liwanag, lana asin alpog, pagsarumsom sa ribok, paglaban sa kalayo, asin lawig nin buhay. An mga kurtina pwedeng pakarhayon sa paagi nin kamot, may mga lubid, sa paagi kan mga press-button pads o mga kontraldo kan remot kan mga kompyuter.  Pigpupugol sinda sa dalan kan bintana sa paagi kan curtain tie-backs.  An pagsokol kan kurtina na kaipuhan para sa kada bintana nagkakalaenlaen na marhay sono sa klase nin kurtina na kaipuhan, kadakulaan kan bintana, asin klase asin gabat nin kurtina.

An mga kurtina sarong porma nin dekorasyon sa bintana asin kumpleto sa pangkagabsan na hitsura kan interior kan harong. An mga kurtina nagtatabang na makontrol an ambyans asin pagbolos nin natural na liwanag sa kwarto. An epekto nin drapery o kurtina pinakamarahay na naheheling sa liwanag nin aldaw, asin may tamang kamugtakan nin liwanag, pwedeng magin nakaaakit dawa kun banggi.

 Toltolan